Butlletí que recull els principals esdeveniments econòmics i financers de Catalunya, Espanya, la zona euro i les principals economies avançades i emergents.
'Esdeveniments econòmics i financers' número 89 (15 de setembre de 2020)
L'Idescat ha publicat la segona estimació del PIB català del 2T2020 que mostra un descens del PIB d'un 21,3 % interanual.
La variació intertrimestral del PIB és del -16,9 %.
Per grans sectors d'activitat, la caiguda va ser més intensa a la construcció (-25,1 % interanual) i sobretot als serveis de mercat més afectats per les restriccions, com el comerç, transport i hoteleria (-39,8 %), mentre que a la indústria el retrocés va ser d'un -23,1 % interanual.
Pel costat de la demanda, destaca la davallada històrica del consum de les llars (-26,3 % interanual), directament relacionada amb el confinament de la població, seguit de la caiguda de la formació bruta de capital (-22,7 %, més intensa al component de construcció).
Les exportacions van caure un 37,7 % interanual per l'enfonsament del consum dels estrangers al territori i les importacions van reduir-se un 33,6 % pel retrocés en la demanda interna.
La producció industrial corregida de calendari augmenta un 9,3 % intermensual el juliol.
El descens interanual, del 6,5 %, és el menor des de l'esclat de la crisi sanitària.
A Espanya l'increment intermensual és del 10,1 % i a la zona euro del 3,9 %.
Les exportacions de béns industrials cauen un 30,3 % el 2T2020, però els productes d'alt contingut tecnològic augmenten un 5,7 % interanual.
L'afiliació a la Seguretat Social ha moderat els dos darrers mesos la seva caiguda interanual, i amb dades d'agost cau un 3,8 % interanual (el juny el descens era d'un 5,5 % interanual).
S'anoten fortes caigudes de l'afiliació als serveis (-4,4 %), per l'evolució especialment negativa als serveis més sotmesos a restriccions (com la restauració, l'allotjament, i els serveis de lleure).
A tancament d'agost hi havia 170.242 persones treballadores incloses en expedients de regulació temporal d'ocupació (ERTO) a Catalunya, que representen un 6,4 % del total d'afiliació per compte aliè.
Des de mitjans de maig decreix el nombre de treballadors coberts per ERTO.
El Govern impulsarà la transformació digital d'empreses industrials amb assessorament personalitzat sobre indústria 4.0.
El dèficit d'inversions de l'Estat va restar 9,8 punts al PIB català entre 2002 i 2017.
Catalunya podrà destinar 174,9 M€ dels fons europeus per a despeses relacionades amb la COVID-19.
Aquests fons estaven destinats a R+D. Font: ACN.
La Generalitat té un poder de decisió limitat o nul en un 91 % de la despesa en Educació, Salut i Serveis Socials malgrat realitzar bona part de la despesa.
El Consell Comarcal del Segrià rebrà 4 M€ per reactivar el comerç i els serveis.
El Pla d'acció de l'atenció primària preveu incorporar 3.811 nous professionals i una inversió de 300 M€.
El Ministeri d'Hisenda suspendrà la regla de despesa per als ajuntaments durant el 2020 perquè puguin gastar els seus romanents.
El Govern dota amb 2,5 M€ del Fons de Contingència del pressupost de 2020 les Cambres de Comerç per reactivar l'activitat econòmica de les empreses catalanes.
La UPF és la millor universitat d'Espanya i la 152a del món, segons el rànquing internacional Times Higher Education.
La Generalitat destina 2,3 M€ a subvencions per al foment i la creació de nova ocupació en l'àmbit del treball domiciliari de cures de persones grans i amb dependència.
El PIB de la zona euro disminueix un 11,8 % intertrimestral i un 14,7 % interanual el segon trimestre del 2020, les caigudes més fortes des de l'inici de la sèrie el 1995.
Es revisen a l'alça les previsions de creixement del PIB de la zona euro pel 2020, +0,7 pp situant-se en un -8 %; i lleugerament a la baixa les del 2021 (5 %) i 2022 (3,2 %) segons l'escenari central.
L'Indicador de Sentiment Econòmic de la zona euro augmenta 5,3 punts l'agost, millorant per quart mes consecutiu i situant-se en 87,7.
La banca espanyola va mantenir a l'agost les seves peticions de fons a el Banc Central Europeu (BCE) a 256.598.000 d'euros, pràcticament igual que al juliol per la necessitat de disposar de liquiditat per fer front a la crisi i després que l'entitat europea relaxés temporalment seus criteris.
La Reserva Federal dels EUA flexibilitza el seu objectiu d'inflació per impulsar la recuperació.
La inflació podrà sobrepassar el 2 % durant algun temps.
El BCE manté la seva política monetària inalterada a la reunió del 10 de setembre.